B. Osobitná časť

K Čl. I
 
Bod 1
 
Ustanovuje sa obdobie dvoch rokov odo dňa nadobudnutia účinnosti tohto nariadenia vlády, počas ktorého je možné uvádzať na trh alebo na palubu lode Európskych spoločenstiev zariadenia, ktoré sú uvedené doteraz v prílohe č. 1 v časti A.1 ako nová položka alebo premiestnené z časti A. 2 do časti A.1.
 
Bod 2
 
Ustanovuje sa nové znenie prílohy č. 1 nariadenia vlády č. 243/2001 Z. z., ktoré je transpozíciou smernice 2008/67/ES.
 
Bod 3
 
Keďže návrh nariadenia vlády preberá smernicu 2008/67/ES, v súlade s Legislatívnymi pravidlami vlády Slovenskej republiky sa dopĺňa do transpozičnej prílohy nový bod. Zároveň sa prepracúva doterajšie znenie bodu 1 transpozičnej prílohy, ktoré sa opravilo tak, aby vyhovovalo požiadavkám Legislatívnych pravidiel vlády Slovenskej republiky.
 
K Čl. II
 
Ustanovuje sa dátum nadobudnutia účinnosti nariadenia vlády, ktorý je v súlade s transpozičnou lehotou smernice 2008/67/ES.